దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
ఐదు సినిమాలు.. ఆకట్టుకునేదేది..?
బాక్సాఫీస్ వద్ద యథాతథంగా పోటీ లేని పరిస్థితే ఉంది. గతవారంలో విడుదలయిన సినిమాల ప్రభంజనం ఏదీ కొనసాగడం లేదు.
Samayam Telugu | Updated:
Mar 22, 2018, 06:37PM IST
బాక్సాఫీస్ వద్ద యథాతథంగా పోటీ లేని పరిస్థితే ఉంది. గతవారంలో విడుదలయిన సినిమాల ప్రభంజనం ఏదీ కొనసాగడం లేదు. ఉన్నంతలో ‘కిరాక్ పార్టీ’ కొంత వరకూ ఫర్వాలేదనిపించుకున్నా.. రెండో వారం కూడా డ్యామినేట్ చేసేంత సత్తా ఆ సినిమాలో అగుపించడం లేదు. తొలి మూడు రోజుల పాటు మంచి కలెక్షన్లే సాధించుకున్న ఆ సినిమా.. తర్వాత మాత్రం మందగమనంలోకి పడిపోయింది. దీంతో ఈ వారం సినిమాలకు మంచి ఛాన్సే అగుపిస్తోంది.
ఈ నేపథ్యంలో రేపు ఏకంగా ఐదు సినిమాలు విడుదల కాబోతున్నాయి. వీటిల్లో బాగా హైప్ ఉన్న సినిమా ‘ఎమ్మెల్యే’. మంచి లక్షణాలున్న అబ్బాయి అనే నిర్వచనంతో ఈ సినిమా రూపొందింది. కల్యాణ్ రామ్ ఇప్పుడు హిట్ అత్యవసరమైన దశలో ఉన్నాడు. ఈ హీరో మళ్లీ ట్రాక్ మీదకు వచ్చే నమ్మకాన్ని కలిగిస్తోంది ‘ఎమ్మెల్యే’. ప్రయోగాలను కాస్త పక్కన పెట్టి.. ఈ పక్కా కమర్షియల్ ఎంటర్ టైనర్ తో కల్యాణ్ రామ్ మళ్లీ ఫామ్ లోకి వస్తాడేమో చూడాల్సి ఉంది.